ai4bharat/Pralekha huggingface dataset:
وزارت خزانہ
ڈی جی جی آئی گروگرام کے افسران نے 539 فرضی اداروں اور 1124.66 کروڑ روپئے کے بقدر کے آئی ٹی سی کا فرضی دعویٰ کرنے والے ایک ریکیٹ کا پردہ فاش کیا، ایک شخص گرفتار
ایک دیگر کاروائی کے تحت 19 فرضی اداروں کے ایک نیٹ ورک کے ذریعہ 97.44 کروڑ روپئے کے بقدر جی ایس ٹی چوری کا پردہ فاش کیا گیا
ایک خفیہ آپریشن کے تحت، جی ایس ٹی انٹیلی جینس کے ڈائرکٹوریٹ جنرل ، گروگرام زونل یونٹ، نے ایک بڑے ان پٹ ٹیکس کریڈٹ  دھوکہ دہی ریکیٹ کا پردہ فاش کیا جس میں 539 فرضی ادارے ملوث ہیں، جنہوں نے 1124.66 کروڑ روپئے کے بقدر کے فرضی آئی ٹی سی منظور کیے ہیں۔ اب تک اس میں ملوث ایک اہم شخص کو گرفتار کر لیا گیا ہے۔
فارینسک جانچ کی بنیاد پر، بڑی تعداد میں فرضی/جعلی آدھار کارڈ، پین کارڈ، فرضی کمپنیوں کے بڑی تعداد میں رجسٹریشن اور نمونہ بیجک، وغیرہ کا پتہ چلا ہے۔ شروعاتی تحقیقات سے پتہ چلتا ہے کہ چوری کے سب سے زیادہ شکار دھات/لوہا اور فولاد کے شعبے میں دھوکہ دے کر جعلی بیجک کے ذریعہ ان پٹ ٹیکس کریڈٹ حاصل کیا گیا۔ اس سلسلے میں ، 814.61 کروڑ روپئے کے آئی ٹی سی جو اِن دھوکہ دہی کرنے والے اداروں کے ذریعہ حاصل کیے گئے، کو منتقل کرنے کے مقصد سے، استعمال ہونے سے روک دیا گیا ہے، اس پیشگی قدم نے سرکاری خزانے کو مزید نقصان سے بچا لیا ہے۔
ڈی جی جی آئی گروگرام زونل یونٹ کے عہدیداروں نے موبائل فون کی سپلائی کی تجارت میں رائج ایک طریقہ کار کا بھی پتہ لگایا ہے جس میں موبائل فون گرے مارکیٹ سے بغیر کسی بنیادی بیجک یا آن لائن ای۔کامرس پلیٹ فارم سے مختلف غیر رجسٹرڈ افراد کے نام پر خریدے جاتے ہیں۔ کچھ بددیانت عناصر/افراد ان موبائل فونوں کو ذخیرہ کرتے ہیں اور مختلف تاجروں کو بڑی تعداد میں سپلائی کرتے ہیں۔ تاہم، چونکہ سامان آئی ٹی سی سے محروم ہے جس کا مزید استعمال کیا جا سکتا ہے، یہ افراد جعلی آئی ٹی سی بنانے کے لیے جعلی فرموں کا نیٹ ورک بناتے ہیں اور پھر اپنی جی ایس ٹی ذمہ داری سے مزید بچنے کے لیے اس جعلی آئی ٹی سی کا استعمال کرتے ہیں۔
اب تک، تحقیقات کے دوران، 19 فرضی اداروں کے نیٹ ورک اور 97.44 کروڑ روپئے کی جی ایس ٹی چوری کا پتہ لگایا گیا ہے، جس کے نتیجے میں 18.35 کروڑ روپئے کی وصولی عمل میں آئی ہے۔ ایسے ہی ایک حالیہ سراغ میں جس میں دھوکہ دہی سے 9.58 کروڑ روپئے کی آئی ٹی سی حاصل کی گئی تھی، ایک اہم شخص کو گرفتار کیا گیا ہے۔
مالی برس 2023-24 کے دوران، گروگرام زونل یونٹ نے 1198 جعلی جی ایس ٹی آئی این کا پتہ لگایا ہے، جس میں 2762.30 کروڑ روپئے کی دھوکہ دہی والے آئی ٹی سی کا پتہ لگانا شامل ہے، اور 900 کروڑ روپئے  کے محصول کے نقصان کو روکا ہے۔ان معاملات میں تمام 6 افراد کو گرفتار کیا جا چکا ہے۔
نوجوانوں کے امور اور کھیل کود کی وزارت
مرکزی وزیر انوراگ ٹھاکر نے آئی آئی ایس ای آر، موہالی میں ’رن فار یونٹی‘ کو جھنڈی دکھا کر روانہ کیا
مرکزی وزیر انوراگ ٹھاکر نے کلین انڈیا 2.0 کی اختتامی تقریب کی صدارت کی
اب تک دو لاکھ کلو سے زیادہ کوڑا جمع کیا جا چکا ہے: مرکزی وزیر انوراگ ٹھاکر
سردار ولبھ بھائی پٹیل کے یوم پیدائش پر ملک بھر میں آج 31 اکتوبر کو منائے جانے والے ’قومی یوم اتحاد‘ کے موقع پر، نوجوانوں کے امور اور کھیل اور اطلاعات و نشریات کے مرکزی وزیر جناب انوراگ سنگھ ٹھاکر آج آئی آئی ایس ای آر پہنچے۔ انھوں نے اس موقع پر سردار پٹیل کو خراج عقیدت بھی پیش کیا اور ’سوچھ بھارت 2.0‘ کی اختتامی تقریب کی صدارت کرتے ہوئے ’رن فار یونٹی‘ کو جھنڈی دکھا کر روانہ کیا۔
تصویر: نوجوانوں کے امور اور کھیل اور اطلاعات و نشریات کے مرکزی وزیر جناب انوراگ سنگھ ٹھاکر قومی یکجہتی کے دن کے موقع پر آئی آئی ایس ای آر موہالی میں سردار پٹیل کو خراج عقیدت پیش کرتے ہوئے
قومی سطح کی اختتامی تقریب کا آغاز سردار ولبھ بھائی پٹیل کی تصویر پر پھول چڑھا کر کیا گیا۔ مرکزی وزیر جناب انوراگ سنگھ ٹھاکر نے کہا کہ ملک کی یکجہتی اور سالمیت میں سردار پٹیل کا تعاون تحریک کا ذریعہ بنے گا۔ انھوں نے کہا کہ عزت مآب وزیر اعظم نریندر مودی کی تحریک سے ملک بھر میں 75 ہزار سے زائد مقامات پر رن فار یونٹی کا انعقاد کیا جا رہا ہے جس میں ملک بھر سے نوجوان تیزی سے حصہ لے رہے ہیں۔ انھوں نے یہ بھی کہا کہ اس بار صفائی مہم کو ملک کے نوجوانوں کی طرف سے اچھا ردعمل ملا ہے۔ نہرو یووا کیندر اور نیشنل سروس اسکیم کے رضاکاروں نے مل کر صفائی کی ایک قابل قدر تاریخ رقم کی ہے۔ انھوں نے کہا، ”ہمارا ہدف گاندھی جینتی اور راشٹریہ ایکتا دیوس کے درمیان 100 کلو کچرا جمع کرنا تھا۔ ہم نے یہ عظیم مقصد صرف 19 دنوں میں حاصل کر لیا۔ اب تک کل 2,08,83,704 کلو فضلہ جمع کیا جا چکا ہے۔ انھوں نے یہ بھی بتایا کہ جمع کیے گئے اس فضلے میں سے 2,04,84,176 کلو گرام کچرے کو مناسب طریقے سے ٹھکانے لگایا جا چکا ہے۔
تصویر: مرکزی وزیر جناب انوراگ سنگھ ٹھاکر آئی آئی ایس ای آر، موہالی میں حاضرین سے خطاب کرتے ہوئے
اس موقع پر ’رن فار یونٹی‘ کو بھی معزز وزیر نے جھنڈی دکھا کر روانہ کیا جس میں تقریباً 1200 رضاکاروں نے شرکت کی۔
تصویر: مرکزی وزیر جناب انوراگ سنگھ ٹھاکر نے ’رن فار یونٹی‘ کو جھنڈی دکھائی
سوچھ بھارت 2.0 کی اختتامی تقریب کے دوران اسٹیج پر موجود تھے جناب امیت تلوار، ڈپٹی کمشنر، ایس اے ایس نگر، جناب جے گوری شنکر، ڈائریکٹر، آئی آئی ایس ای آر، جناب پردیپ سنگھ، رجسٹرار، آئی آئی ایس ای آر، محترمہ ہریندر کور، آر ڈی، این ایس ایس، جناب سریندر سینی، ڈائریکٹر، این وائی کے ایس، پنجاب اور چندی گڑھ، محترمہ مدھو چودھری، ڈائریکٹر، این وائی کے ایس، ہریانہ۔
متعلقہ سوشل میڈیا لنک:
سماجی انصاف اور تفویض اختیارات کی وزارت
ہیومینیٹرئن کورسیز کے لئے این او ایس کا بند کرنا
نئی دہلی،23 مارچ 2022/
ایس سی اور ایس ٹی طلبا کے لئے نیشنل اووسیز اسکالر شپ  اسکیموں کے تحت خواہش مند طلبا کے لئے اسکالر شپ حاصل کرنے کے لئے اہل مضامین سے ہیومینٹی کورسیز کو خارج نہیں کیا گیا ہے۔
یہ محکمہ وقتاً فوقتاً این او ایس اسکیم کے رہنما خطوط کا جائزہ لیتا ہےا ور طریقہ کار کو آسان بنانے اور عمل کو مزید شفاف بنانے کے لئے تبدیلیاں کرتا ہے۔چونکہ سائنس اور ٹکنالوجی کے شعبے میں مطالعے کی زیادہ مانگ ہے ، اس لئے وسائل کو بہتر طریقے سے استعمال کرنے کے لئے اسکالر شپ کو ان مضامین کے لئے جن کی زیادہ مانگ ہے، ترجیح دی جاسکتی ہے۔ مطالعہ کے وہ شعبے جہاں ہندستان کی خودکی طاقت ہے، یا ہندستان میں جہاں فیلڈ ورک کرنا ہے، اس فہرست سے باہر رکھا جاسکتا ہے۔ ہیومنیٹیز /سوشل سائنس کورسیز جن کو بین الاقوامی سطح پر ایکسپورزر کی ضرورت ہے، جیسے قانون، معاشیات، نفسیات وغیرہ اب بھی فنڈنگ کے لئے دستیاب ہیں۔ اس تبدیلی نے غریب درج فہرست ذاتوں سے تعلق رکھنے والے طلبا کو عالمی بہترین یونیورسٹیوں میں تعلیم حاصل کرنے کے مزید مواقع فراہم کئے ہیں۔
مندرجہ بالاکی روشنی میں متبادل اسکالر شپ اسکیم اور اس اسکیم کو متعارف کرانے کی ضرورت نہیں ہوسکتی ہے۔ ایس سی وغیرہ کے لئے نیشنل اووسیز اسکالر شپ اسکیم کو محکمے کی طرف سے حال ہی میں نظر ثانی شدہ رہنما خطوط کے ساتھ نافذ کرنا جاری رہے گی۔
یہ معلومات وزیر مملکت برائے سماجی انصاف اور تفویض اختیارات جناب اے نرائن سوامی نے آج راجیہ سبھا میں ایک سوال کے تحریری جواب میں دی۔
وزیراعظم کا دفتر
وزیراعظم نے دیوگھر کے ستسنگ آشرم کے آچاریہ دیو اشوک رنجن چکربورتی کے انتقال پر تعزیت کا اظہار کیا
نئی دہلی، 16 دسمبر ،2021
وزیر اعظم جناب نریندر مودی نے دیوگھر کے ستسنگ آشرم کے آچاریہ دیو اشوک رنجن چکربورتی کے انتقال پر گہرے رنج و غم کا اظہار کیا ہے۔
ایک ٹویٹ میں، وزیر اعظم نے کہا؛
‘‘دیوگھر کے ستسنگ آشرم کے آچاریہ دیو اشوک رنجن چکربورتی کو معاشرے کے لیے ان کی بے لوث خدمات کے لیے ہمیشہ یاد رکھا جائے گا۔ وہ تعلیم،حفظان صحت ، سماجی انصاف اور بااختیار بنانے کے لیے پرجوش تھے۔ اس المناک گھڑی میں، میرے خیالات ان کے تمام عقیدت مندوں کے ساتھ ہیں۔اوم شانتی۔’’
<><><><><>
ش ح-ا م-ج
U.No. : 14397
(
بہت چھوٹی، چھوٹی اور درمیانی صنعتوں کی وزارت
آتم نربھر بھارت پیکیج کے تحت کی جانے والی پہل
بہت چھوٹی، چھوٹی اور درمیانی صنعتوں کے وزیر مملکت، جناب بھانو پرتاپ سنگھ ورما نے راجیہ سبھا میں ایک سوال کے تحریری جواب میں درج ذیل معلومات فراہم کیں۔
حکومت نے چھوٹے کاروباروں پر کووڈ-19 کے منفی اثرات کو کم کرنے کے لیے آتم نربھر بھارت ابھیان کے تحت حالیہ دنوں کئی قدم اٹھائے ہیں، جن میں ملک کے اندر مصنوعات اور خدمات کی مانگ میں اضافہ کرنے سے متعلق اقدامات بھی شامل ہیں۔ ان میں سے کچھ اقدامات درج ذیل ہیں:
- پریشان حال ایم ایس ایم ای کے لیے کریڈٹ گارنٹی اسکیم سب آرڈینیٹ ڈیٹ ۔ 19.07.2022 تک سی جی ایس ایس ڈی کے تحت 782 اکاؤنٹس کو 90.47 کروڑ روپے فراہم کیے گئے ہیں۔
- ایم ایس ایم ای سمیت متعدد کاروباروں کے لیے گارنٹی شدہ ایمرجنسی کریڈٹ لائن /ایمرجنسی کریڈٹ لائن گارنٹی اسکیم ۔ 30.06.2022 تک ای سی ایل جی ایس اسکیم کے تحت تقریباً 1.19 کروڑ کاروباروں  کو 3.48 لاکھ کروڑ روپے  کے ضمانت سے پاک لون فراہم کیے گئے ہیں۔
- خود کفیل بھارت یا سیلف ریلائنٹ انڈیا  فنڈ کے ذریعے ایکوئٹی انفیوژن۔ ایس آر آئی فنڈ کو فعال بنا دیا گیا ہے، ذیلی فنڈز کے پینل تیار ہو چکے ہیں اور ان کے ذریعے ایم ایس ایم ای فائدہ حاصل کر رہے ہیں۔
- ایم ایس ایم ای کی درجہ بندی کے لیے نئی نظرثانی شدہ شرط۔
- کاروبار کرنے میں آسانی کے لیے ’اُدیَم رجسٹریشن‘ کے ذریعے ایم ایس ایم ای کا نیا رجسٹریشن۔ اُدَیم پورٹل پر 9800560 ایم ایس ایم ای نے 7.46 کروڑ روپے کی لاگت سے رجسٹریشن کرایا ہے۔
- 200 کروڑ روپے تک کی خریداری کے لیے کوئی بھی عالمی ٹینڈر نہیں۔
کوئلے کی وزارت
کمرشیل نیلامی کے تحت 86 کول بلاکس مختص؛ 7ویں دور کی نیلامی جاری ہے
کوئلہ، کانکنی اور پارلیمانی امور کے مرکزی وزیر جناب پرہلاد جوشی نے آج لوک سبھا میں ایک سوال کے تحریری جواب میں معلومات فراہم کی کہ کوئلہ کی وزارت نیلامی کی بنیاد پر مزید کوئلے کی کانیں مختص کرنے کے لیے پرعزم ہے اور مستقبل قریب میں نیلامی کے مزید دور شروع کرنے کا منصوبہ بنا رہی ہے۔
اب تک کمرشیل نیلامی کے چھ دور مکمل ہو چکے ہیں اور فی الحال کمرشیل نیلامی کا ساتواں دور جاری ہے۔ کمرشیل نیلامی کے 7ویں دور میں حصہ لینے والوں کی کانوں کے حساب سے تفصیلات اور کانوں کے لیے ایوارڈ کی حیثیت ضمیمہ 1 کے مطابق ہے۔ آج تک نیلامی کے 6 دور میں کمرشیل کانکنی کے تحت 86 کوئلہ بلاکوں کی کامیابی کے ساتھ نیلامی ہو چکی ہے۔ ان 86 بلاکس میں سے 74 کوئلہ بلاکس کے لیے ویسٹنگ آرڈر جاری کیے گئے ہیں۔ اس کی تفصیلات ضمیمہ 2 میں موجود ہیں۔ کوئلے کی کانوں کی نیلامی کے لیے نوڈل افسر نامزد اتھارٹی، وزارت کوئلہ ہے۔
ضمیمہ 1 اور ضمیمہ 2 کی تفصیلات کے لئے یہاں کلک کریں۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 51
وزارت خزانہ
نئے جی ایس 2025‘،  ’7.10 فیصد جی ایس 2029‘،  ’7.41 فیصد جی ایس 2036‘ کی فروخت  7.40 فیصد جی ایس 2062 کی فروخت کے لیے نیلامی
حکومت ہند  نے یکساں قیمت کا طریقۂ کار استعمال کرتے ہوئے قیمت پر مبنی نیلامی کے ذریعے 4000 کروڑ روپے  کی ایک نوٹیفائڈ رقم کے لیےنئے سرکاری تمسکات 2025‘‘ ؛  یکساں قیمت کا طریقۂ کار استعمال کرتے ہوئے قیمت پر مبنی نیلامی کے ذریعے 6000 کروڑ روپے  کی ایک نوٹیفائڈ رقم کے لیے ’’7.10 فیصد سرکاری تمسکات 2029‘‘ ؛  قیمت پر مبنی طریقۂ کار استعمال کرتے ہوئے قیمت پر مبنی نیلامی کے ذریعے 11000 کروڑ روپے  کی ایک نوٹیفائڈ رقم کے لیے ’’7.41 فیصد سرکاری تمسکات 2036‘‘  مختلف النوع قیمت کا طریقہ کار استعمال کرتے ہوئے قیمت پر مبنی نیلامی کے ذریعہ ایک مشتہر کردہ رقم 9000 کروڑ روپئے  7.40 فیصد سرکاری تمسکات 2062کی فروخت  کا اعلان کیا ہے۔ حکومت ہند کو یہ اختیار حاصل ہوگا کہ وہ مذکورہ بالا ہر ایک سیکورٹی کے عوض 2000 کروڑ روپے تک کا اضافی سبسکرپشن اپنے پاس برقرار رکھے۔ یہ بولیاں ریزرو بینک آف انڈیا ، ممبئی دفتر، فورٹ ممبئی کے ذریعے 13 جنوری ، 2023  کو دی جائیں گی۔
سیکورٹیز کی فروخت کی مشتہر کردہ رقم کا 5 فیصد تک حصہ اہل افراد اور اداروں کے لیے مختص کیا جائے گا جو سرکاری تمسکات کی نیلامی میں غیرمقابلہ جاتی بولی کی سہولت کی اسکیم کے مطابق ہوگا۔
نیلامی کے لیے مقابلہ جاتی اور غیر مقابلہ جاتی دونوں بولیاں ریزرو بینک آف انڈیا کور بینکنگ سولیوشن  نظام پر الیکٹرانک فارمیٹ میں 13 جنوری ، 2023 کو داخل کی جائیں ۔ غیر مقابلہ جاتی بولیاں صبح 10.30 بجے سے صبح 11.30 بجے کے درمیان داخل کی جائیں اور مقابلہ جاتی بولیاں صبح 10.30 بجے سے صبح 11 بجے کے درمیان داخل کی جائیں۔
نیلامی کے نتیجے کا اعلان 13 جنوری ، 2023  کو کیا جائے گا اور کامیاب بولی لگانے والوں کی طرف سے ادائیگی 16جنوری، 2023  کو کی جائے گی۔
جیسا کہ وقتا فوقتا ترمیم کی جاتی رہی ہے ،تمسکات ’جب جاری کیے گئے ‘ کاروبار کےلیے ’مرکزی سرکاری تمسکات میں جب جاری کیے گئے لین دین‘ سے متعلق رہنما خطوط کے مطابق ہوں گے جسے ریزرو بینک آف انڈیا نے بمطابق سرکلر نمبر RBI/2018-19/25مورخہ 24 جولائی ، 2018 کو جاری کیا تھا۔
خوراک کی ڈبہ بندی کی صنعتوں کی وزارت
پی ایم کے ایس وائی کے تحت روزگار کے مواقع کی تشکیل
امید ہے کہ پی ایم کے ایس وائی سے ملک میں 530500 براہ راست / بالواسطہ روزگار کے مواقع پیدا ہوں گے
نئی دہلی ،23مارچ ، 2021، خوراک کو ڈبہ بند کرنے کی صنعتوں کی وزارت، خوراک کو ڈبہ بند کرنے کے سیکٹر کی مجموعی ترقی اور فروغ کے لیے مرکزی سیکٹر کی جامع اسکیم پردھان منتری کسان سمپدا یوجنا  پر عمل کر رہی ہے۔ اس اسکیم پر 2016-17سے 2019-20 کی مدت کے لیے 6000 کروڑ روپئے کی رقم سے عمل کیا جارہا ہے۔ اب یہ مدت بڑھا کر مالی سال 2020-21تک کردی گئی ہے۔امید ہے کہ پی ایم کے ایس وائی سے ملک میں 530500 براہ راست/ بالواسطہ روزگار کے مواقع پیدا ہوں گے۔ نومبر 2018 میں ایک نئی اسکیم ’’آپریشن گرینس‘‘ پی ایم کے ایس وائی میں 500 کروڑ روپئے کی لاگت سے شروع کی گئی تھی۔
پی ایم کے ایس وائی اسکیم کے اہم جزو اس طرح ہیں:  میگافوٹ پارک، انٹیگریٹیڈ کولڈ چین اور ویلیو ایڈیشن انفرااسٹرکچر،خوراک کو ڈبہ بند کرنے اور محفوظ رکھنے کی صلاحیتوں کی تشکیل / توسیع، ایگرو پروسیسنگ کلسٹرس کے لیے بنیادی ڈھانچہ ،پیچھے اور آگے کے سلسلوں کی تشکیل،  خوراک کے تحفظ اور معیار کی یقین دہانی کا بنیادی ڈھانچہ  انسانی وسیلے اور ادارے اور  آپریشن گرینس۔
خوراک کو ڈبہ بند کرنے کے سیکٹر کی مجموعی ترقی کوفروغ دینے کے اقدامات اور روزگار کے مواقع پیدا کرنے کے بعض ا قدامات / پالیسی اقدامات مندرجہ ذیل ہیں:
- نبارڈ کے ساتھ 2014 میں 2000 کروڑ روپئے کا ایک خصوصی فوڈ پروسیسنگ فنڈ قائم کیا گیا تھا تاکہ میگافوڈ پارکوں کے قیام کے لیے اور ایم ایف پیز میں پروسیسنگ یونٹ لگانے کے لیے سرمایہ کاری کے سلسلے میں قابل استطاعت قرضہ دیا جاسکے۔ 2019 میں اس فنڈ کے احاطے میں ایگرو پروسیسنگ کلسٹروں اور انفرادی مینوفیکچرنگ یونٹوں کو بھی لے آیا گیا۔28 فروری 2021 کو اس فنڈ سے جو معیادی قرضے جاری کئے گئے ہیں وہ 689.32 کروڑ روپئے کے ہیں۔
- آتم نربھر بھارت شروعات کے ایک حصےکے طو رپر خوراک کو ڈبہ بند کرنے کی صنعتوں کی وزارت مرکزی نگرانی والی ایک اسکیم پی ایم فارمولائیزیشن آف مائیکرو فوڈ پروسیسنگ انٹرپرائزیزپر عمل کر رہی ہے۔جس کا مقصد دو لاکھ چھوٹے فوڈ پروسیسنگ کارخانوں کے قیام/ ان کا درجہ بڑھانے کے لیے انھیں مالی تکنیکی اور کاروباری مدد فراہم کرنا ہے یہ مدد 10000 کروڑ روپئے کی مالیت کے خرچ سے 2020-21سے لے کر 2024-25تک کے پانچ برسوں کے دوران قرضے سے منسلک سبسڈی کے ذریعے دی جائے گی۔
- اپریل 2015 میں ترجیحی سیکٹر کے قرضہ دینے کے طریقوں میں خوراک اور زراعت پر مبنی پروسیسنگ یونٹوں اور کولڈ چین کو زرعی سرگرمی کے طور پر شامل کرلیا گیا ہے۔
- خودکار طریقے سے 100 فیصد بیرونی براہ راست سرمایہ کاری  کی اجازت دی گئی ہے۔ نتیجے کے طور پر 100 فیصد ایف ڈی آئی کی اجازت حکومت سے منظور شدہ طریقے کے تحت دے دی گئی ہے۔ یہ اجازت خردہ تجارت کے لیے دی گئی ہے جن میں 2016-17 میں بھارت میں تیار کردہ خوراک کی مصنوعات کے سلسلے میں ای- کامرس کے ذریعے دی گئی ہے۔
- فوڈ سیفٹی اینڈ اسٹینڈرس اتھارٹی آف انڈیا  نے ایک ایک شے کی منظوری کی جگہ مجموعی منظوری کی اجازت دے دی ہے۔
خوراک کو ڈبہ بند کرنے کی صنعتوں کے وزیر مملکت جناب رامیشور تیلی نے آج لوک سبھا میں ایک سوال کے تحریری جواب میں یہ اطلاع فراہم کی۔
کامرس اور صنعت کی وزارتہ
ایزول، یکم سے 3 مارچ 2023 تک دوسری بی 20 تقریب کی میزبانی کرے گا
ایزول شمال مشرق میں ہونے والی چار بی 20 انڈیا کی تقریبات میں سے دوسری تقریب کا یکم سے تین مارچ 2023 تک میزبانی کرے گا۔ بزنس 20  عالمی کاروباری برادری کے لیے سرکاری جی 20 مذاکراتی فورم ہے۔
جی 20 کے اینگیجمنٹ گروپوں میں سے سب سے زیادہ قابل وجہ ، بی 20، جی 20 کی کاروباری برادری کی نمائندگی کرتا ہے اور عالمی اقتصادی اور تجارتی حکمرانی پر عالمی کاروباری لیڈروں کے نظریات کو پیش کرتا ہے۔ بی 20 اقتصادی فروغ اور ترقی میں تیزی لانے کی خاطر تبدیل ہوتی ہوئی صدارت کو پالیسی تجاویز فراہم کرتا ہے۔
بی 20 سمٹ کے دوران، بی 20 ، جی 20 صدر کو اپنی حتمی سفارشات بھیجتا ہے۔
ایزول میں یکم مارچ سے تین مارچ تک ہونے والا بی 20 کا اجلاس کثیر جہتی کاروباری شراکت داری کے مواقع کو اجاگر کرے گا جس سے ریاست شہری منصوبہ بندی، بنیادی ڈھانچہ، بانس، اسٹارٹ اپ، ہنرمندی کا فروغ ، نرسنگ اور نیم طبی عملے میں مندوبین پیش کر سکتی ہے۔ امید ہے کہ اس تین روزہ پروگرام میں وزراء، سینئر سرکاری حکام، سفارت کار اور کاروباری برادری کے نمائندوں سمیت تقریباً 500 مندوبین شرکت کریں گے۔
ریاستی حکومت نے تین روزہ تقریب کے لیے بڑے پیمانے پر تیاریاں کی ہیں۔ تقریب کا آغاز ثقافتی شام اور مندوبین کی آمد کے دن راج بھون میں استقبالیہ عشائیہ سے ہوگا۔ دوسرے دن میزورم ریاستی یونیورسٹی میں بی 20 کانفرنس ہوگی جس جس کے بعد ثقافتی پروگرام پیش کیا جائے گا۔
ایزول کی بی 20 کانفرنس کے اختتام پر تیسرے دن اے آر گراؤنڈ میں مندوبین کو میزورم کا موسم بہار کا فیسٹیول چھپچار کٹ دکھایا جائے گا۔
شمال مشرق میں ہونے والی بی 20 کی چار تقریبات کا مقصد شمال مشرقی ریاستوں کی صلاحیتوں اور مواقع کو اجاگر کرنا ہے۔
۔۔۔۔۔۔۔۔۔۔۔
ش ح۔ وا ۔ع ا۔
U -2160
(Visitor Counter : 93
وزیراعظم کا دفتر
وزیر اعظم نے جنگلی حیات پر شہریوں کے ٹویٹس کا جواب دیا
وزیر اعظم جناب نریندر مودی نے جنگلی حیات کے تئیں لوگوں کے جوش و جذبے کے بارے میں شہریوں کے ساتھ بات چیت کی۔
بانڈی پور ٹائیگر ریزرو کے کل کے دورے کے دوران وزیر اعظم کو ہاتھیوں کے آشیرواد دینے پر پرشورام ایم جی کے تبصرے کا جواب دیتے ہوئے، وزیر اعظم نے ٹویٹ کیا:
’’ ہاں۔ یہ حقیقت میں اہمیت کا حامل تھا۔‘‘
جناب مودی نے پرینکا گوئل کے قومی زولوجیکل پارک، دہلی کے دورے کی بھی تعریف کی اور جواب میں ٹویٹ کیا۔
’’ یہ اچھا ہے۔ ہندوستان کا پھولوں اور حیوانات کا تنوع ناقابل یقین ہے، اور مجھے امید ہے کہ لوگوں کو اس میں مزید دریافت کرنے کا موقع ملے گا۔‘‘
وزیراعظم نے کل کی تصاویر بھی شیئر کیں۔
بندرگاہوں، جہاز رانی اور آبی راستوں کی وزارت
گنگا پر آئی ڈبلیو اے آئی کے ذریعہ عوام سے رابطے
عہدے داروں نے جل مارگ وکاس پروجیکٹ کے فوائد کے بارے میں معلومات فراہم کیں
نئی دہلی/ 19جولائی ۔اندرون ملک آبی گزر گاہوں کی بھارتی اتھارٹی ،آئی ڈبلیو اے آئی نےدیہی معیشت کو آبی گزرگاہوں سے جوڑنے کی خاطر دریائے گنگا پر نیشنل واٹر وے ۔1 کے لئے دریائے گنگا سے متصل دیہی علاقوں میں بڑی تعداد میں عوام سے رابطہ قائم کیا۔ وارانسی سے ہلدیہ تک ایک ماہ تک چلنے والے مذاکراتی سلسلے میں آئی ڈبلیو اے آئی کی ایک ٹیم نے غازی پور ضلع میں زمانیہ، کٹاریہ، پورینہ، سرائے محمد پور، چوچکپور، جلہ پور اور دونگر پور کے کسانوں اور تاجروں کے ساتھ 17-18 جولائی کو بات چیت کا انعقاد کیا۔
عہدہداروں نے دریائے گنگا پر5369 کروڑ روپے کے جل مارگ وکاس پروجیکٹ کے بارے میں معلومات فراہم کیں۔ سینکڑوں کی تعداد میں شرکت کرنےو الے لوگوں نے اس پروجیکٹ کے لئے اپنی توقعات اور خواہشات کااظہار کیا۔رابطے کے اس پروگرام میں غیر سرکاری تنظیموں، پنچایت پردھانوں، کسانوں اور مقامی برادری کے لوگوں نے شرکت کیں۔
گنگا سے متصل مشرقی اترپردیش کے علاقے میں مختلف قسم کی زرعی پیداوار ہوتی ہے جس میں ہری مرچ، ٹماٹر، بینگن، پیاز، گوبھی ، کیلا اور پیپتا وغیرہ بڑی مقدار میں پیدا ہوتا ہے لیکن سپلائی کی اچھی سہولت نہ ہونے کی وجہ سے اور ذخیرہ کرنے کے بنیادی ڈھانچے کی کمی کی وجہ سے یہ پیداوار تاخیر سے مقامی منڈیوں اور دیگر شہروں تک پہنچتی ہے جس میں اکثر راستے میں خراب ہوجاتی ہے۔آئی ڈبلیو اے آئی جل مارگ وکاس پروجیکٹ کے تحت غازی پور میں 155 کروڑ روپے کی لاگت سے انٹر ماڈل ٹرمنل بنا رہا ہے۔ جس سے علاقے کی منڈیوں کو نیشنل واٹر وے۔1 سے براہ راست خلیج بنگال بلا روکاٹ رسائی حاصل ہوسکے گی۔
5369 کروڑ روپے جے ایم وی پی سے چار ریاستوں میں 1.5 لاکھ سے زیادہ براہ راست اور بلواسطہ روزگارکے مواقع حاصل ہوں گے اور یہ شمولیت والی ترقی کے لئے ایک بہترین قدم ہوگا۔جل مارگ وکاس پروجیکٹ سے متعلق عالمی بینک کے اقتصادی تجزیے کے مطابق صرف اترپردیش میں ہی پچاس ہزار روزگار کے مواقع پیدا ہوں گے۔
جے ایم وی پی ایک طرف وارانسی سے ہلدیہ تک مال برادری کے بلاروکاوٹ سہولت فراہم کرے گا۔ایسے میں آئی ڈبلیو اے آئی نے گنگا سے متصل علاقوں کے کسانوں اور مقامی برادریوں کے فائدے کے لئے چھوٹے اقدامات کا جائزہ پیش کرنے کی ضرورت کو ا جاگر کیا ہے۔سبزیوں، ڈیری مصنوعات اور دیگر پیداوار پر مبنی چھوٹی مال برداری کے لئے فری سروسز، چھوٹی کشتیوں اور دیگر آبی کشتیوں کی آمدورفت کا منصوبہ بنایا جارہا ہے۔
آئی ڈبلیو اے آئی نوجوانوں، ملاحوں اور برادری کے دیگر ارکان کو ضروری تربیت فراہم کرنے کی خاطر ریاستی روزگار مشن کے ساتھ کام کررہی ہے تاکہ اس سے نوجوان فائدہ اٹھا سکیں۔
عملے، عوامی شکایات اور پنشن کی وزارت
بچوں کی دیکھ بھال کے لئےچھٹی
عملے، عوامی شکایات ، پنشن کے وزیرمملکت اور وزیراعظم کے دفتر میں وزیر مملکت ڈاکٹر جتیندرسنگھ نے آج لوک سبھا میں ایک تحریری جواب میں بتایا کہ سول سروسز اور مرکز کے امور سے متعلق عہدوں پر تعینات خواتین سرکاری ملازمین، مرکزی سول سروسز  رولز، 1972 کے ضابطہ 43 ۔ سی کے تحت بچوں کی دیکھ بھال کے لئے چھٹی  لینے کے لیے اہل ہیں، یہ ضابطے نیچے دیئے گئے ہیں:
 ۱۸سال تک کی عمر تک کے دو سب سے بڑے زندہ بچ جانے والے بچوں کی دیکھ بھال کے لیے پوری ملازمت کے دوران زیادہ سے زیادہ سات سو تیس دنوں کے لیے۔
 معذور بچے کے معاملے میں عمر کی کوئی حد نہیں۔
 ایک کیلنڈر سال میں تین سے زیادہ مراحل کے لیے نہیں۔
 ایک خاتون سرکاری ملازم کے معاملے میں، ایک کیلنڈر سال میں تین مراحل میں سی سی ایل کی منظوری کو ایک کیلنڈر سال میں چھ مراحل تک بڑھایا جائے گا۔
ضابطہ 43۔سی  کے مطابق سی سی ایل کو عام طور پر پروبیشن کی مدت کے دوران نہیں دیا جائے گا، سوائے اس کے کہ بعض انتہائی ضروری حالات میں جہاں چھٹی کو منظورکرنے والی اتھارٹی پروبیشنر کی سی سی ایل کی ضرورت کےبارے میں مطمئن ہو، بشرطیکہ اس طرح کی چھٹی منظور کی گئی ہو اور وہ کم سے کم ہو۔
سی سی ایس  رولز، 1972 کے ضابطہ43۔سی کے مطابق،سی سی ایل کامطالبہ حق کے معاملےکے طور پر نہیں کیا جا سکتا اور کسی بھی حالت میں کوئی بھی ملازم پیشگی منظوری کے بغیر سی سی ایل پر پیشرفت نہیں کر سکتا۔
ماحولیات، جنگلات اور موسمیاتی تبدیلی کی وزارت
نیشنل زولوجیکل پارک نے سفید شیرنی سیتا کے جڑواں بچوں، اونی اور ویوم کی پہلی سالگرہ منائی
نیشنل زولوجیکل پارک نے آج پیاری سفید شیرنی سیتا کے جڑواں بچوں، اونی اور ویوم کی پہلی سالگرہ خوشی خوشی منائی۔ جناب چندر پرکاش گوئل، ڈی جی اینڈ ایس ایس، ایم او ای ایف سی سی بطور مہمان خصوصی اور ڈاکٹر ایس کے شکلا، ممبر سکریٹری، سنٹرل زو اتھارٹی اس موقع پر بحیثیت اسپیشل گیسٹ موجود تھے۔ جشن کی خاص بات کیک کاٹنے کی تقریب تھی جو شہریوں اور جنگلی حیات کے درمیان رابطے کے لیے بچوں  کی اہمیت کی علامت تھی۔
11ویں جماعت کے طلباء کو جشن میں شرکت کے لیے مدعو کیا گیا تھا۔ اس تقریب نے طالب علموں کو شیروں اور حیاتیاتی تنوع کے تحفظ میں ان کے اہم کردار کے بارے میں جاننے کا ایک منفرد تعلیمی موقع فراہم کیا۔
نیشنل زولوجیکل پارک نے ہر شرکت کرنے والے طالب علم کو پودے کاتحفہ دے کر ماحولیاتی پائیداری کے تئیں اپنی وابستگی کا مظاہرہ کیا۔ اس اقدام کا مقصد نہ صرف ان کی شرکت پر اظہار تشکر کرنا تھا بلکہ آنے والی نسلوں میں ماحول کےتئیں ذمہ داری کا احساس بھی پیدا کرنا تھا۔
اونی اور ویوم کی پہلی سالگرہ کا جشن چڑیا گھر کے انسانوں اور فطرت کے درمیان ایک ہم آہنگ بقائے باہمی کو فروغ دینے کے عزم کا ثبوت ہے۔
اس وقت نیشنل زولوجیکل پارک میں دو اقسام کے شیروں کی 12 تعداد ہے، اور ان میں 7 عام رنگ کے رائل بنگال ٹائیگرز  اور 5 سفید ٹائیگرز  ہیں۔
وزارت خزانہ
پنشن فنڈ ریگولیٹری اور ترقیاتی اتھارٹی کے تحت زیرِ بندوبست اثاثے 6 ٹریلین روپئے سے متجاوز
این پی ایس اور اے پی وائی کے صارفین کے تعاون سے 6 ٹریلین روپئے کی پنشن کے اثاثے تیار ہوئے
21 مئی ، 2021 ء تک این پی ایس کے تحت 11.53 لاکھ صارفین کے ساتھ 8791 کارپوریٹ کے اندراج
اٹل پنشن یوجنا کے تحت 2.82 کروڑ صارفین کا اندراج
نئی دلّی ، 26 مئی / پنشن فنڈ ریگولیٹری اور ترقیاتی اتھارٹی  نے آج 13 سال بعد نیشنل پنشن سسٹم  اور اٹل پنشن یوجنا  کے تحت زیرِ بندوبست اثاثوں  کے 6 لاکھ کروڑ روپئے  سے متجاوز سنگِ میل حاصل کرنے کا اعلان کیا ہے ۔ اے یو ایم میں آخری ایک ٹریلین روپئے کا اضافہ صرف 7 ماہ میں حاصل کیا گیا ہے ۔
پی ایف آر ڈی اے نے گذشتہ برسوں میں این پی ایس کے صارفین کی تعداد میں قابلِ قدر اضافے کا مشاہدہ کیا ہے ، جس میں سرکاری ملازمین کی تعداد 74.10 لاکھ سے زیادہ ہو گئی ہے اور غیر سرکاری سیکٹر سے آنے والے افراد کی تعداد 28.37 لاکھ سے زیادہ ہے ۔ پی ایف آر ڈی اے میں کل صارفین کی تعداد بڑھ کر 4.28 کروڑ ہو گئی ہے ۔
پنشن فنڈ ریگو لیٹری اور ترقیاتی اتھارٹی  کے چیئرمین جناب سپراتم بنداپادھیائے نے کہا ہے کہ ہمیں 6 ٹریلین روپئے کے اے یو ایم کا سنگِ میل حاصل کرنے پر بہت فخر محسوس ہو رہا ہے اور یہ ہم نے 7 مہینے سے بھی کم عرصے میں حاصل کیا ہے کیونکہ اکتوبر ، 2020 ء میں یہ سطح 5 ٹریلین روپئے تھی ۔ اس کامیابی سے این پی ایس اور پی ایف آر ڈی اے میں صارفین کے اعتماد کا اظہار ہوتا ہے ۔ اس عالمی وباء کے دوران اضافے کی وجہ ریٹائرمنٹ کی منصوبہ بندی اور ان کی مالی فلاح و بہبود کے تحفظ کے لئے دی جانےو الی ترجیح ہے ۔
21 مئی ، 2021 ء کو این پی ایس اور اٹل پنشن یوجنا کے تحت صارفین کی کل تعداد 4.28 کروڑ سے تجاوز کر گئی ہے اور زیر بندوبست اثاثے  603667.02 کروڑ روپئے تک پہنچ گئے ہیں ۔
۔۔۔۔۔۔۔۔۔۔۔۔۔۔ ۔ ۔ ۔ ۔ ۔۔۔۔۔۔۔۔۔۔۔ ۔۔ ۔ ۔ ۔۔۔۔۔۔۔۔۔۔۔ ۔ ۔ ۔ ۔ ۔۔۔۔۔۔۔۔۔۔۔۔۔۔ ۔ ۔ ۔ ۔ ۔ ۔۔۔۔۔۔۔۔۔۔۔
U.No. 4844
(Visitor Counter : 180
پینے کے پانی اور صفائی ستھرائی کی وزارت
وزیر اعظم چمپارن میں ’’ستیہ گرہ سے سؤچھاگرہ ‘‘ کی تقریب میں
بیس ہزار سؤچھاگرہیوں سے خطاب کریں گے
نئی دہلی 10 اپریل ۔ وزیراعظم نریندر مودی بہار کے مشرقی چمپارن ضلع کے موتیہاری قصبے کے 20 ہزار سؤچھاگرہیوں کے اجتماع سے خطاب کریں گے ۔اس اجتماع کا اہتمام بہار میں تین اپریل سے جاری ،’’ ستیہ گرہ سے سوچھاگرہ ‘‘ کے عنوان سے ایک ہفتہ کی تقریبات کے اختتام کے موقع پر کیا گیا ہے ۔’’چلوچمپارن‘‘ کے وزیر اعظم کے زبردست نعرے سے جُڑے اس اجتماع میں وزیر اعظم ان دس سوچھاگرہیوں کو اعزازات سے نوازیں گے، جنہوں نے صفائی کے شعبے میں بے مثال خدمات انجام دی ہیں ۔ بہار کے وزیراعلیٰ اور پینے کے پانی اور صفائی ستھرائی کے امور کے مرکزی وزیر بھی اس تقریب میں شرکت کریں گے ۔اس موقع پر وزیر اعظم ریلوے کی وزارت ، پٹرولیم اور قدرتی گیس کی وزارت ،سڑک ٹرانسپورٹ اور شاہراہوں کی وزارت اوربہار میں نمامی گنگے کے نئے منصوبوں کا افتتاح کریں گے ۔
یادرہے کہ بابائے قوم مہاتما گاندھی نے اب سے ایک صدی سے قبل دس اپریل 1917 کو چمپارن ستیہ گرہ کا آغاز کیا تھا ،جس کا مقصد ملک کو برطانوی اقتدارسے آزاد کرانا تھا اور دس اپریل 2018 کو چمپارن ستیہ گرہ کی صد سالہ تقریبات تمام ہورہی ہیں اس لئے اس تاریخ کو ’’ ستیہ گرہ سے سوچھاگرہ ‘‘ کی مہم کے آغاز کے طور پر منائے جارہا ہے ۔ جس کا مقصد غلاظت اور گندگی سے نجات حاصل کرنا ہے ۔
اس عظیم واقعے کی یادگار کے طور پر پینے کا پانی اور صفائی ستھرائی کی وزارت نے بہار سرکار سے ارتباط کے ساتھ ملک بھر میں سوچھتا کا پیغام پھیلانے کی غرض سے ’’ ستیہ گرہ سے سوچھاگرہ ‘‘ کی مہم تین سے دس اپریل تک جاری رکھی تھی ۔ اس مہم میں ملک کے مختلف علاقوں کے دس ہزار سے زائد سؤچھاگرہیوں کو بہار آنے کی دعوت دی گئی تھی ۔ جہاں یہ دس ہزار سؤچھاگرہیوں نے بہار سے مختلف ریاستوں کے 38 اضلاع تک صفائی کی عادت قائم کرنے کی مہم کا آغاز کیا اور اب اسے ایک عوامی تحریک کی شکل دی جارہی ہے ۔